Na temelju članka 24. stavka 1. Zakona o sustavu civilne zaštite („Narodne Novine“ broj 82/15, 118/18, 31/20, 20/21. i 114/22), članka 5., stavka 1. i 2. i članka 7. Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite („Narodne Novine“ broj 126/19. i 17/20) i članka 44. Statuta Općine Legrad („Službeni glasnik Koprivničko – križevačke županije“ broj 5/13, 2/18, 19/18, 2/20, 2/21. i 13/21), općinski načelnik Općine Legrad 20. lipnja 2025. godine donosi,

**Odluku o osnivanju Stožera civilne zaštite Općine Legrad**

**i imenovanju načelnika, zamjenika načelnika i članova Stožera**

**Članak 1.**

Odlukom o osnivanju Stožera civilne zaštite Općine Legrad i imenovanju načelnika, zamjenika načelnika i članova Stožera (u daljnjem tekstu: Odluka) osniva se Stožer civilne zaštite Općine Legrad te se imenuju načelnik, zamjenika načelnika i članovi Stožera civilne zaštite Općine Legrad (u daljnjem tekstu: Stožer civilne zaštite).

**Članak 2.**

Stožer civilne zaštite je stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama.

Stožer civilne zaštite obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite.

**Članak 3**.

U Stožer civilne zaštite Općine Legrad imenuju se:

1. **KRISTINA TURK**, predsjednica Općinskog vijeća Općine Legrad, za načelnicu Stožera civilne zaštite
2. **VLADIMIR PIŠKOR**, predsjednik Vatrogasne zajednice Općine Legrad, za zamjenika načelnice Stožera civilne zaštite,
3. **DAVOR KOVAČEV**, načelnik Policijske postaje Koprivnica, za člana,
4. **ANITA NESTIĆ**, predstavnik Područnog ureda civilne zaštite Varaždin, Službe civilne zaštite Koprivnica, za člana,
5. **KLAUDIJA SEĐEK**, predstavnik Hrvatske gorske službe spašavanja, Stanica Koprivnica, za člana,
6. **JOSIP KEFELJA**, zapovjednik Dobrovoljnog vatrogasnog društva Legrad, za člana,
7. **ZLATA TRNSKI SABOLIĆ**, liječnica opće prakse Doma zdravlja Koprivničko-križevačke županije, Ambulanta Legrad, za članicu,
8. **VESNA VUGRAČ**, predsjednica Društva crvenog križa Općine Legrad, za članicu

**Članak 4.**

Način rada Stožera civilne zaštite uređuje se poslovnikom koji donosi općinski načelnik Općine Legrad (u daljnjem tekstu: općinski načelnik).

**Članak 5.**

Pozivanje i aktiviranje Stožera civilne zaštite nalaže načelnik Stožera, a provodi se prema usvojenom Planu djelovanja civilne zaštite Općine Legrad.

**Članak 6.**

Članovi Stožera civilne zaštite mobiliziraju se vlastitim kapacitetima nadležnih tijela, sukladno Shemi mobilizacije Stožera koju donosi općinski načelnik i dio je Plana djelovanja civilne zaštite.

**Članak 7.**

Sjednice Stožera civilne zaštite saziva i vodi načelnik Stožera. Iznimno, u slučaju spriječenosti načelnika Stožera, sjednicu Stožera saziva i vodi zamjenika načelnika Stožera.

**Članak 8.**

Administrativne i tehničke poslove te uvjete za rad Stožera civilne zaštite osigurava Jedinstveni upravni odjel Općine Legrad.

**Članak 9.**

Donošenjem ove Odluke prestaje važiti Odluka o osnivanju Stožera civilne zaštite Općine Legrad („Službeni glasnik Koprivničko-križevačke županije“ broj 13/21, 11/23. i 23/23).

**Članak 10.**

Ova Odluka objavit će se u „Službenom glasniku Koprivničko - križevačke županije“. 15/25

**KLASA: 240-01/25-01/01**

**URBROJ: 2137-10-01-25-6**

**Legrad, 20. lipnja 2025.**

**OPĆINSKI NAČELNIK:**

**Ivan Sabolić, mag. pol.**